|  |  |
| --- | --- |
|  | **ԲԱՐՁՐԱԳՈՒՅՆ ԿՐԹՈՒԹՅԱՆ ԵՎ ԳԻՏՈՒԹՅԱՆ ԿՈՄԻՏԵ**  **Ն Ա Խ Ա Գ Ա Հ** |

ք. Երևան N 192-Ա « 15 » հուլիս 2024թ.

**Հ Ր Ա Մ Ա Ն**

**ՊՐՈՖԵՍՈՐԻ ԳԻՏԱԿԱՆ ԿՈՉՈՒՄՆԵՐ ՇՆՈՐՀԵԼՈՒ ՈՐՈՇՈՒՄՆԵՐԸ ՀԱՍՏԱՏԵԼՈՒ ԵՎ ՀԱՄԱՊԱՏԱՍԽԱՆ ԴԻՊԼՈՄՆԵՐՈՎ ԱՄՐԱԳՐԵԼՈՒ ՄԱՍԻՆ**

Ղեկավարվելով «Գիտական և գիտատեխնիկական գործունեության մասին» օրենքի 15.1 հոդվածի 2-րդ մասի 7-րդ կետով, Հայաստանի Հանրապետության կառավարության 2001 թվականի հուլիսի 9-ի N 615 որոշմամբ հաստատված Հայաստանի Հանրապետությունում գիտամանկավարժական կադրերին պրոֆեսորի և դոցենտի գիտական կոչումներ շնորհելու կարգի 12-րդ կետով, Հայաստանի Հանրապետության կրթության, գիտության, մշակույթի և սպորտի նախարարի 2023 թվականի հուլիսի 12-ի N 28-Լ հրամանով հաստատված Հայաստանի Հանրապետության կրթության, գիտության, մշակույթի և սպորտի նախարարության բարձրագույն կրթության և գիտության կոմիտեի կանոնադրության 11-րդ կետի 50-րդ ենթակետով, ինչպես նաև հիմք ընդունելով`

1. Երևանի Մխիթար Հերացու անվան պետական բժշկական համալսարանի գիտական խորհրդի 29.05.2024թ. հ. 19 որոշումը՝ Հրանտ Յուրիկի Տեր-Պողոսյանին – բժշկագիտություն մասնագիտությամբ պրոֆեսորի գիտական կոչում շնորհելու մասին և Հետբուհական կրթության որակի ապահովման բաժնի եզրակացությունը:

2. Երևանի Կոմիտասի անվան պետական կոնսերվատորիայի գիտական խորհրդի 13.06.2024թ. հ. 5 որոշումը՝ Արնոլդ Շահենի Քոչարյանին – երաժշտական արվեստ մասնագիտությամբ պրոֆեսորի գիտական կոչում շնորհելու մասին և Հետբուհական կրթության որակի ապահովման բաժնի եզրակացությունը:

**ՀՐԱՄԱՅՈՒՄ ԵՄ**

1. Հաստատել և դիպլոմներով ամրագրել՝

1) Հրանտ Յուրիկի Տեր-Պողոսյանի՝ բժշկագիտություն մասնագիտությամբ պրոֆեսորի գիտական կոչումը,

2) Արնոլդ Շահենի Քոչարյանի՝ երաժշտական արվեստ մասնագիտությամբ պրոֆեսորի գիտական կոչումը:

**ՆԱԽԱԳԱՀ ՍԱՐԳԻՍ ՀԱՅՈՑՅԱՆ**